ગુજરાતમાં પેટાચૂંટણીના પરિણામ 16 સપ્ટેમ્બરે જાહેર થયા બાદ કોંગ્રેસને પૂર્વ કેન્દ્રીય પ્રધાન ભરતસિંહ સોલંકીના રૂપમાં નવા પ્રદેશ પ્રમુખ મળશે. લોકસભાની ચૂંટણીમાં કોંગ્રેસની કારમી પછડાટ બાદ પ્રદેશ પ્રમુખપદેથી અર્જુન મોઢવાડિયાની વિદાય નિશ્ચિત માનવામાં આવતી હતી પરંતુ દેશભરમાં કોંગ્રેસના સૂપડાં સાફ થઈ ગયા પછી હાઈકમાન્ડ પણ પરાજયના આઘાતમાં સરી પડ્યું હોવાથી રાજ્યના પ્રમુખ સહિતના સંગઠનમાં મોટાપાયે ફેરફારનો નિર્ણય ઘોંચમાં પડ્યો હતો.